
Ministru kabineta noteikumi Nr. 42
Rīgā 2024. gada 16. janvārī (prot. Nr. 2 13. §)
Grozījumi Ministru kabineta 2004. gada 24. augusta noteikumos Nr. 740 "Noteikumi par stipendijām"
Izdoti saskaņā ar Augstskolu likuma 52.panta trešo un 3.1 daļu un Izglītības likuma 14.panta 23.punktu
· Izdarīt Ministru kabineta 2004. gada 24. augusta noteikumos Nr. 740 "Noteikumi par stipendijām" (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr.; 2017, 243. nr.; 2020, 41., 163A., 200. nr.; 2021, 13., 163., 174. nr.; 2022, 8., 175. nr.; 2023, 173. nr.) šādus grozījumus:
· 1. Papildināt ar 4.1.2.1 apakšpunktu šādā redakcijā:
· "4.1.2.1 darba vidē balstītās otrā līmeņa profesionālās augstākās izglītības studiju programmas "Skolotājs" studējošajiem – 12 mēnešus gadā;".
· 2. Izteikt 4.22. apakšpunktu šādā redakcijā:
· "4.22. piesakoties stipendijai pirmajā studiju gadā, nestrādā algotu darbu vai strādā par pedagogu vai pedagoga palīgu izglītības iestādē, darba slodzei nepārsniedzot 30 procentus no pedagogam noteiktās darba slodzes, kas atbilst vienai mēneša darba algas likmei, un neveicot blakus darbu;".
· 3. Papildināt ar 4.4 punktu šādā redakcijā:
· "4.4 Šo noteikumu 4.1.2.1 apakšpunktā minētās stipendijas darba vidē balstītās otrā līmeņa profesionālās augstākās izglītības studiju programmas "Skolotājs" apguvei studējošajam apmērs ir 300 euro mēnesī."
· 4. Papildināt ar 6.6. apakšpunktu šādā redakcijā:
· "6.6. finansējumu stipendiju nodrošināšanai darba vidē balstītās otrā līmeņa profesionālās augstākās izglītības studiju programmas "Skolotājs" studējošajiem atbilstoši apmēram, kas noteikts starp augstskolu un Izglītības un zinātnes ministriju noslēgtajā līgumā par noteiktu speciālistu sagatavošanu."
· 5. Papildināt ar 43. punktu šādā redakcijā:
· "43. Šo noteikumu 4.1.2.1 apakšpunktā un 4.4 punktā minētās darba vidē balstītās otrā līmeņa profesionālās augstākās izglītības studiju programmas "Skolotājs" studējošajiem stipendijas izmaksā, sākot ar 2024. gada 1. janvāri."

